Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1708

6. Mindez elképzelhetetlen a leíró nyelvtani ismeretek gyakorlati szintű elmélyítése nélkül. A nyelvtani jelenségeket pragmatikusan, a nyelvhelyesség és a helyesírás kérdéseivel együtt ismételve, gyakorolva olyan magabiztos nyelvszemlélet kialakítása a feladat, amely nemcsak a kommunikáció alapja, de birtokában a tanuló az idegen nyelvek nyelvi rendszerét is képes tudatosan szemlélni, s így elősegíti az idegen nyelvek tanulását is. A nyelvi jártasság és nyelvszemlélet az irodalmi művek megértését, feldolgozását is segíti; és anyanyelvünk értékeinek megőrzését erkölcsi kötelességnek tekinti. Mivel az előkészítő évfolyam feladata nem új tananyag elsajátítása és nem újonnan belépő tevékenységek, képességek fejlesztése, ezért a tantervnek ez a fejezete inkább csak kiemel, hangsúlyoz. Kulturált nyelvi magatartás Alapvető kommunikációs helyzetek és műfajok gyakorlása csoportos és egyéni feladatok, szituációs gyakorlatok során. Együttműködés a beszédpartnerrel, képesség az önellenőrzésre a kommunikációs magatartásban. Az irodalomnak mint sajátos kommunikációnak a felismerése. Az irodalmi művek szereplőinek magatartásában, beszédében érzékelhető manipulációs szándékok felismerése; a színház- és filmművészet alkotásaiban és a tömegkommunikációban a kommunikáció sajátosságainak megfigyelése. Szövegértés Jártasság a szövegfeldolgozó eljárásokban. Az önálló ismeretszerzés képességének fejlesztése a könyvtár és a digitális technológiák adta lehetőségek felhasználásával is. Szövegalkotás Szövegtranszformálás, a kommunikáció tényezőinek változásaihoz igazodó kreatív gyakorlatok, a szóbeli és írásbeli egyéni megnyilatkozás pontosítása, csiszolása. Tanulási képesség Az írott szövegről és előadásról készített vázlat- és jegyzetkészítés gyakorlása; a felszólalás, kiselőadás, értekezés, esszé stb. szövegének tudatos elrendezése – a lényegkiemelés és rendszerezés képességének fejlesztése. Az önálló tanulás lehetőségeinek megismerés, képességének kialakítása. A magyar nyelv életének, rendszerének ismerete A magyar nyelvi rendszer alkotóelemeinek és szabályainak fogalmi szintű megnevezése és az ismeretek önálló felhasználása elemzési és fogalmazási feladatokban. A magyar helyesírás szabályainak ismeretében készség az önálló hibajavításra. Ҟ Ҟ

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes